നാരായണീയം/ദശകം ആറ്
<div class="prose">
<poem>
6.1
ഏവം ചതുർദശജഗന്മയതാം ഗതസ്യ
പാതാലമീശ തവ പാദതലം വദന്തി
പാദോർദ്ധ്വദേശമപി ദേവ രസാതലം തേ
ഗുൽഫദ്വയം ഖലു മഹാതലമദ്ഭുതാത്മൻ

6.2
ജംഘേ തലാതലമഥോ സുതലം ച ജാനൂ
കിഞ്ചോരുഭാഗയുഗളം വിതലാതലേ ദ്വേ
ക്ഷോണീതലം ജഘനമംബരമംഗ നാഭി-
ഋവക്ഷശ്ച ശക്രനിലയസ്തവ ചക്രപാണേ

6.3
ഗ്രീവാ മഹസ്തവ മുഖം ച ജനസ്തപസ്തു
ഫാലം ശിരസ്തവ സമസ്തമയസ്യ സത്യം
ഏവം ജഗന്മയതനോ ജഗദാശ്ചിതൈര-
പ്യന്യൈർനിബദ്ധവപുഷേ ഭഗവന്നമസ്തേ

6.4
ത്വദ്‌ ബ്രഹ്മരന്ധ്രപദമീശ്വര വിശ്വകന്ദ
ഛന്ദാംസി കേശവ ഘനാസ്തവ കേശപാശാഃ
ഉല്ലാസിചില്ലിയുഗളം ദൃഹിണസ്യ ഗേഹം
പക്ഷ്മാണി രാത്രിദിവസൗ സവിതാ ച നേത്രേ

6.5
നിശ്ശേഷവിശ്വരചനാ ച കടാക്ഷമോക്ഷഃ
കർണൗ ദിശോƒശ്വിയുഗളം തവ നാസികേ ദ്വേ
ലോഭത്രപേ ച ഭഗവന്നധരോത്തരോഷ്ഠൗ
താരാഗണശ്ച ദശനാഃ ശമനശ്ച ദംഷ്ട്രാ

6.6
മായാ വിലാസഹസിതം ശ്വസിതം സമീരോ
ജിഹ്വാ ജലം വചനമീശ ശകുന്തപങ്ക്തിഃ
സിദ്ധാദയസ്സ്വരഗണാ മുഖരന്ധ്രമഗ്നി-
ഋദേവാ ഭുജാഃ സ്തനയുഗം തവ ധർമദേവഃ

6.7
പൃഷ്ഠം ത്വധർമ ഇഹ ദേവ മനസ്സുധാംശു-
രയക്തമേവ ഹൃദയാംബുജമംബുജാക്ഷ
കുക്ഷിസ്സമുദ്രനിവഹാ വസനം തു സന്ധ്യേ
ശേഫഃ പ്രജാപതിരസൗ വൃഷണൗ ച മിത്രഃ

6.8
ശ്രോണിസ്ഥലം മൃഗഗണാഃ പദയോർനഖാസ്തേ
ഹസ്ത്യുഷ്ട്രസൈന്ധവമുഖാ ഗമനം തു കാലഃ
വിപ്രാദിവർണഭവനം വദനാബ്ജബാഹു-
ചാരൂരുയുഗ്മചരണം കരുണാംബുധേ തേ

6.9
സംസാരചക്രമയി ചക്രധര ക്രിയാസ്തേ
വീര്യം മഹാസുരഗണോƒസ്ഥികുലാനി ശൈലാഃ
നാഡ്യസ്സരിത്സമുദയസ്തരവശ്ച രോമ
ജീയാദിദം വപുരനിർവചനീയമീശ

6.10
ഈദൃഗ്ജഗന്മയവപുസ്തവ കർമഭാജാം
കർമാവസാനസമയേ സ്മരണീയമാഹുഃ
തസ്യാന്തരാത്മവപുഷേ വിമലാത്മനേ തേ
വാതാലയാധിപ നമോƒസ്തു നിരുന്ധി രോഗാൻ